[image: F:\Logo škole.jpg]

Osnovna škola Ivana Gorana Kovačića Vrbovsko
s Područnim školama   
Nikole Tesle Moravice, Ivana Gorana Kovačića Severin na Kupi
 i Jablan 
(čl.24. st. 2. Pravilnik o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima)


IZVJEŠTAJ O:
· STANJU SIGURNOSTI  UČENIKA I DJELATNIKA U ŠKOLI 
· PROVOĐENJU PREVENTIVNIH PROGRAMA 
· PODUZETIM MJERAMA U CILJU ZAŠTITE PRAVA UČENIKA


 Za drugo obrazovno razdoblje školske godine 2025./2026. 
od siječnja 2026. god. do kolovoza 2026. god.

Učiteljsko vijeće    __________      
Vijeće roditelja      ___________
Školski odbor         ___________



Ravnatelj škole:

Anton Burić, prof.
STANJE SIGURNOSTI  UČENIKA I DJELATNIKA U ŠKOLI TE PODUZETE MJERE
S ciljem povećanja sigurnosti učenika (i djelatnika) te njihove zdravstvene zaštite provodi se  sljedeće: 
1. Organizirana je prehrana učenika u svim školama
2. Obavljaju se redoviti sanitarni pregledi i uzorkovanja hrane u školskim kuhinjama. Obavlja se i testiranje vode u lokalnoj mreži na prisustvo olova i Legionelle. 
3. Svi se učenici škole, prema planu i program Školske medicine, zdravstveno educiraju, zdravstveno pregledavaju i cijepe.
4. Na temelju planiranih aktivnosti TZK, koje su dio Školskog kurikuluma, učenici su tijekom prvog polugodišta, kroz program „Sportom do zdravlja”, educirani o važnosti tjelesne aktivnosti i njezinu utjecaju na zdravlje. Također su na Satovima razrednika i roditeljskim satovima te satovima Informatike provedene edukacije iz sigurnosti na internetu te prevenciji online nasilja.
5. Održana su predavanja za roditelje i učenike kroz projekt „Obiteljski kompas za digitalno doba“ vezano za sigurnost na internetu.
6. U Osnovnoj školi Vrbovsko izvedena je edukativna predstava „Mreža“, usmjerena na zaštitu mentalnog zdravlja djece i mladih. Predstava je održana za učenike od 5. do 8. razreda.
7. Dežurstva su organizirana na svim katovima škola, a za vrijeme velikih odmora i vani.
8. Učionice se za vrijeme odmora zaključavaju kako bi dežurni učitelji mogli lakše i bolje čuvati učenike.
9. Za lijepog vremena koriste se učionice na otvorenom.
10. Obavljaju se periodični pregledi postrojenja i opreme.
11. Organizirana online radionica za članove Vijeća roditelja te ostale zainteresirane roditelje i učitelje "Sukob kao prilika – nenasilna transformacija sukoba" u organizaciji Foruma Mirotvornih škola Centra za mir, nenasilje i ljudska prava - Osijek.
12. Organizirana edukacija za učitelje – „Kako graditi otpornost kod djece i mladih“
13. Ravnatelj je prošao edukaciju - "Krizno komuniciranje u sustavu odgoja, obrazovanja i socijalne skrbi".
14.  U 6. razredu matične škole održala predavanje policajka Danijela Salopek povodom Dana ružičastih majica.
15. Organizirana je edukacija za učenike 1. razreda „Prvi koraci u prometu“, koju je proveo Dom mladih Rijeka.
16. Vatrogasci DVD Črnomelj prezentirali su opremu za 3D simulaciju gašenja požara. 

Sukladno Planu sigurnosti školske ustanove OŠ Ivana Gorana Kovačića Vrbovsko učinjeno je sljedeće:
· Zaposlen je operativni djelatnik za sigurnost i civilnu zaštitu u Vrbovskom, isti je završio predviđenu edukaciju.
· Ravnatelj škole je redovito prisustvovao sastancima Tima za međuresornu suradnju u organizacija PP Vrbovsko, a vezano za pojavu nasilja ili ugrožavajućih ponašanja u ustanovama s djecom na području grada Vrbovskog. Dogovarane su zajedničke aktivnosti s PP Vrbovsko.
· Provedene dvije evakuacije u PŠ Nikole Tesle Moravice nakon dojava o bombama u ŽTŠ Moravice.
· Učenici matične škole sudjelovali su na natjecanju iz prve pomoći.


U cilju povećanja sigurnosti učenika izvršeni su radovi na uređenju školske infrastrukture te je nabavljena oprema: 
 
 - sve škole -
· redovita izmjena razbijenih stakla te popravak opreme i uređaja


- MŠ Vrbovsko –
      -    izvršen je popravak odvodnje na glavnom ulazu (sjevernoj strani)



- PŠ Ivana Gorana Kovačića Severin na Kupi –
      -     nabavljen ormar za zbornicu
      -     izmijenjene table košarkaških koševa



IZVJEŠĆE O REALIZACIJI PREVENTIVNIH PROGRAMA

Preventivni programi i preventivne aktivnosti temeljili su se na očuvanju mentalnog zdravlja učenika kroz područja: 

1. Razvoj samopoštovanja i pozitivne slike o sebi
2. Razvoj suradničkih socijalnih vještina
3. Razlikovanje sukoba od nasilja
4. Razvoj vještina nenasilnog rješavanja sukoba
5. Ovisnosti
6. Učiti kako učiti
7. Osnove plivanja i snalaženje u prometu


Planirane sadržaje realizirali smo na satovima razrednika, izuzev Škole plivanja za učenike 2. razreda.

U sklopu univerzalne prevencije realizirana su područja:
· samopoštovanja i pozitivne slike o sebi, 
· suradničkih socijalnih vještina 
· komunikacijskih vještina
· socijalizacija
· vještina nenasilnog rješavanja sukoba
· razvoj mentalnog zdravlja 


Kroz  školske preventivne aktivnosti te preventivne programe korištene su metode: 
· Preventivne aktivnosti 
- razvoj emocija i  korištenje Mirotvornih kutića
- medijacija/ vršnjačka medijacija
-friendship  cards
- učiti kako učiti
-suradničko učenje 
- sigurnost djece i učenika u prometu
-naučimo plivati
· Programi prevencije
· Trening Životnih vještina
· CAP- program
· TEEN CAP
· Aktivnosti foruma Mirotvorne škole

Preventivni programi za sprečavanje nasilja u školi i metoda nenasilnog rješavanja sukoba

Učenici prvog razreda upoznati su s terminima sukoba, nasilja te vršnjačkog nasilja. Upoznati su s osnovnim emocijama koje su temelj nenasilnog rješavanja sukoba i uvođenje „Mirotvornih kutića“ kao metode nenasilnog rješavanja sukoba tijekom nastavne godine.
Učenici drugih razreda prošli su edukaciju vezano uz komunikaciju i načine ispravne komunikacije. Naučili su kako pravilnom komunikacijom izbjeći sukobe.
Učenici trećih razreda  upoznati su s prepoznavanjem nasilnog ponašanja vršnjaka prema vršnjaku, nasilnog ponašanja odrasle poznate i nepoznate osobe prema djeci. 
Učenici četvrtih razreda  upoznati su s procesom medijacije kao nenasilnog rješavanja sukoba te su tijekom godine istu primjenjivali u rješavanju svojih sukoba.
Preventivne aktivnosti vezane za  poboljšanje školskog uspjeha učenika  

Redovito su se održavale dopunske nastave za učenike kojima je potrebna dodatna pomoć.
Učenici  četvrtog i petog razreda prolaze sadržaje školskog programa „Znanje je in“.  Rezultat preventivnih aktivnosti jet da su svi učenici završili nastavnu godinu i prešli u viši razred. Prosječna ocjena općeg uspjeha učenika jest 4,52.

Preventivne aktivnosti vezane uz  učenje  sigurnosti u prometu i plivanje

Za sve učenike prvih,  petih i šestih razreda organizirana je edukacija iz prometnih aktivnosti. Za sve učenike drugih razreda organizirana je škola plivanja.
   
 IZVJEŠTAJ O PEDAGOŠKIM INTERVENCIJAMA TIJEKOM  DRUGOG POLUGODIŠTA
Tijekom  nastavne godine izrečena su dvije pedagoške mjere vezana uz  neprimjereno ponašanje  na društvenim mrežama te odnosu prema dugim učenicima. Tijekom godine  radilo se na  edukaciji sadržaja vezanih uz korištenje društvenih mreža kao i na kontroli ljutnje i važnosti međusobnog podržavanja i razumijevanja. Ponašanje se korigiralo te su  pedagoške mjere  bile ukinute. Tijekom godine bilo je nekoliko intervencija  vršnjačkog sukoba koje je tražilo intervenciju odraslih te se o istom  pisao zapisnik. Učenici su praćeni te se korigiralo njihovo ponašanje.
Broj učenika po razredima s kojima se radilo na promijeni i praćenju ponašanja radi čestog kršenja školskih pravila:

	Razred
	Broj učenika za koje se kontinuirano interveniralo
	ŠKOLA

	I.
	-
	-

	II.
	1
	Severin na Kupi
Vrbovsko

	III.
	-
	-

	IV.
	2
	Vrbovsko

	V.
	-
	-

	VI.
	1
	Severin na Kupi

	VII.
	2
	Vrbovsko

	VIII.
	1
	Severin na Kupi, Vrbovsko



Broj učenika koji za koje je bilo potrebno intenzivno praćenje radi njihove sigurnosti te mentalno narušenog zdravlja zbog rizičnih obitelji i narušenih  odnosa roditelja  :
	Razred
	Broj učenika za koje se kontinuirano interveniralo
	ŠKOLA

	I.
	-
	 -

	II.
	1
	Vrbovsko

	III.
	-
	-

	IV.
	3
	Vrbovsko, Moravice, Severin na Kupi

	V.
	3
	Vrbovsko, Severin na Kupi

	VI.
	1
	Vrbovsko

	VII.
	4
	Vrbovsko, Severin na Kupi

	VIII.
	2
	               Moravice



Analiza preventivnih aktivnosti i programa odrađena je kroz dva područja prevencije kroz ankete:
1. Školski uspjeh i roditeljska očekivanja
Cilj  ankete bio je uvidjeti jesu li učenici u  stresu zbog velikih očekivanja roditelja  vezano uz školski uspjeh 5.-6. razred . Ispitani su učenici Severina na Kupi 
Učenici 5. i 6. razreda u ovoj analizi generalno ne doživljavaju školu i roditeljska očekivanja kao snažan izvor stresa. Većina uspijeva balansirati između obaveza i slobodnog vremena, osjećaju podršku roditelja i imaju mogućnost otvorenog izražavanja osjećaja i problema. Negativne emocije javljaju se rijetko i povremeno, dok strategije opuštanja i roditeljska podrška značajno smanjuju njihov učinaka.
Rezultati pokazuju da umjereni akademski zahtjevi, podržavajuća komunikacija i aktivna roditeljska pomoć omogućavaju učenicima razviti  psihološku otpornost, motivaciju i emocionalnu sigurnost, što doprinosi njihovoj općoj dobrobiti i pozitivnom iskustvu školskog života.

2. Sigurnost učenika u školi

Cilj ankete bio je  ispitati percepciju učenika o sigurnosti u razredu, identificirati potencijalne izvore nelagode ili nesigurnosti te prikupiti prijedloge za unaprjeđenje sigurnog i poticajnog okruženja za učenje.
Rezultati ankete pokazuju da se učenici u razredu u velikoj mjeri osjećaju sigurno i zaštićeno te da imaju povjerenja u sustav podrške unutar škole. Učenici su svjesni kome se mogu obratiti u slučaju problema i spremni su reagirati ako se nađu u neugodnoj situaciji.
Iako većina učenika doživljava razredno okruženje kao potpuno sigurno, manji dio njih (1% učenika) izražava djelomičan osjećaj sigurnosti, što upućuje na potrebu za dodatnim jačanjem osjećaja pripadnosti i međusobnog povjerenja.
Učenici također prepoznaju važnost razrednih pravila kao ključnog elementa sigurnog i poticajnog okruženja.
Preporuke za unapređenje sigurnosti u razredu
Na temelju dobivenih rezultata predlažu se sljedeće mjere:
· Nastaviti njegovati pozitivnu razrednu klimu kroz otvorenu komunikaciju, međusobno poštovanje i suradnju među učenicima. 
· Dodatno osnažiti učenike koji se osjećaju djelomično sigurno putem razgovora, radionica i aktivnosti usmjerenih na jačanje samopouzdanja i osjećaja pripadnosti. 
· Redovito podsjećati učenike na postupke u slučaju problema (kome se obratiti i kako reagirati). 
· Uvesti ili dodatno razraditi razredna pravila  s učenicima kako bi bila jasna, prihvaćena i dosljedno primjenjivana. 
· Provoditi preventivne radionice o nenasilnoj komunikaciji, rješavanju sukoba i vršnjačkoj podršci. 
· Poticati učenike na izražavanje mišljenja i prijedloga kako bi se osjećali uključeno i sigurno u razrednom okruženju. 
· Suradnja s pedagogom u cilju dodatnog praćenja i unaprjeđenja odnosa u razredu.

SURADNJA S RODITELJIMA

Suradnja s roditeljima je bila zadovoljavajuća. Planirane tematske radionice i predavanja realizirali su. 

ZAKLJUČAK:

Aktivnostima, radovima i nabavom opreme nastojali smo osigurati sigurnije i ugodnije uvjete rada i boravka u našim školama.

